LV Eiropas Savienības Oficiālais Vēstnesis C 239/14

Francijas valdības paziņojums attiecībā uz Eiropas Parlamenta un Padomes 1994. gada 30. maija Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvas atļaujas, tā saucamās Permis de Ferri?res saņemšanai, lai veiktu šķidro vai gāzveida ogļūdeņražu izpēti)

(2006/C 239/04)

(Dokuments attiecas uz EEZ)

Ar 2005. gada 16. augusta pieteikumu uzņēmums Essence de Paris, kura juridiskā adrese ir 26bis, rue des Cornouillers, F-78480 Verneuil sur Seine, lūdza piešķirt ekskluzīvu atļauju, tā saukto Permis de Montargis, lai veiktu šķidro vai gāzveida ogļūdeņražu izpēti aptuveni 538 kvadrātkilometru platībā, kas ir daļa no Luarē (Loiret) departamenta teritorijas. Attiecībā uz šo sākotnējo pieteikumu tika izsludināts uzaicinājums uz konkursu, ko publicēja 2006. gada 3. februāra Eiropas Savienības Oficiālajā Vēstnesī C 27.

Ar 2006. gada 28. februāra pieteikumu uzņēmums Lundin International, kura juridiskā adrese ir MacLaunay F-51210 Montmirail, kļuva par konkurējošu uzņēmumu Essence de Paris uzņēmumam saistībā ar izsniegto Montargis atļauju, jo uz trīs gadiem saņēma ekskluzīvu atļauju, tā saukto Ferri?res atļauju, lai veiktu šķidro vai gāzveida ogļūdeņražu izpēti aptuveni 403 kvadrātkilometru platībā, kas ir daļa no Luarē (Loiret) un Sēnas un Marnas (Seine et Marne) departamenta teritorijas. Tās teritorijas perimetrā, par kuru piešķirta licence, ietilpst meridiāna un paralēļu līnijas, kas secīgi savieno punktus, kuru ģeogrāfiskās koordinātes noteiktas turpmāk tabulā, pamatojoties uz Parīzes meridiānu.

Punkts Garums Platums A 0,30 gr A 53,50 gr Z B 0,60 gr A 53,50 gr Z C 0,60 gr A 53,30 gr Z D 0,30 gr A 53,30 gr Z

Daļa teritorijas, uz ko attiecas šis pieteikums, pārklājas ar Montargis pieteikumā noteikto teritoriju, attiecībā uz ko konkursa pieteikumu termiņš jau ir pagājis, bet šīs teritorijas daļa atrodas citviet. Šis paziņojums par konkursu attiecas tikai uz šo atsevišķo daļu. Attiecīgās teritorijas perimetru veido meridiāna un paralēļu līnijas, kas secīgi savieno punktus, kuru ģeogrāfiskās koordinātes noteiktas turpmāk tabulā, pamatojoties uz Parīzes meridiānu.

Punkts Garums Platums A 0,30 gr E 53,50 gr N B 0,60 gr E 53,50 gr N C 0,60 gr E 53,40 gr N D 0,30 gr E 53,40 gr N

Pieteikumu iesniegšana

Sākotnējā pieteikuma iesniedzējam un konkurējošajiem kandidātiem jāpierāda, ka tie atbilst licences saņemšanai noteiktajām prasībām, kas precizētas 3., 4. un 5. pantā 1995. gada 19. aprīļa Dekrētā Nr. 95-427, kurš grozīts attiecībā uz kalnrūpniecības atļaujām un kura piemērošanas joma paplašināta ar 2006. gada 2. jūnija Dekrētu Nr. 2006-648 attiecībā uz kalnrūpniecības atļaujām un tiesībām uzglabāt pazemē.

Ieinteresētie uzņēmumi deviņdesmit dienās no šā paziņojuma publicēšanas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš publicēts Eiropas Kopienu Oficiālajā Vēstnesī C 374, 30.12.1994., 11. lpp., un kas noteikta ar iepriekš citēto Dekrētu Nr. 95–427.

Konkurējošie pieteikumi jānosūta kalnrūpniecības lietu ministram uz turpmāk norādīto adresi. Lēmumus par atļaujas piešķiršanu attiecībā uz sākotnējo pieteikumu vai konkurējošiem pieteikumiem pieņem divu gadu laikā, skaitot no dienas, kad Francijas iestādes saņem sākotnējo pieteikumu, vai vēlākais līdz 2007. gada 16. augustam.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un ar grozīto 1995. gada 9. maija Dekrētu Nr. 95–696 par kalnrūpniecības darbiem un kalnrūpniecības noteikumiem (Francijas Republikas Oficiālā Vēstneša (“Journal officiel de la République française”) 1995. gada 11. maija numurs).

Papildu informāciju var saņemt pēc adreses: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, [tālrunis: (33) 144 97 23 02, fakss: (33) 144 97 05 70].

Ar iepriekš minētajiem normatīvajiem un administratīvajiem aktiem var iepazīties Légifrance tīmekļa vietnē

http://www.legifrance.gouv.fr.

(1) OV L 164, 30.6.1994, 3. lpp.